
4. LA PRESTACIÓ DEL TREBALL 
4.1. L'inici de la prestació i el període de prova 
El període de prova (art. 14) 


L'empresari i el treballador podran concertar per escrit un període de prova amb els límits 
temporals que cada conveni estableixi. 


Si el conveni no diu res, s'aplicaran els màxims seguents: 
—màxim 6 mesos per als tècnics titulats. 
— màxim 2 mesos per als altres treballadors, que poden ser fins a 3 mesos en empreses 
de menys de 25 treballadors. 


Per als contractes en pràctiques nous: 
1 Segons conveni. 
2 A manca de conveni: 
— màxim 1 mes per als titulats de grau mitjà. 
—màxim 2 mesos per als titulats superiors. 


Durant el període de prova, el treballador tindrà els mateixos drets i obligacions que els de 
la plantilla quant a la seva categoria i al lloc que desenvolupa, ambdues parts tenen 
l'obligació de realitzar les experiències que constitueixin l'objecte de la prova. 


No es podrà establir període de prova quan el treballador ja hagi desenvolupat amb 
anterioritat les mateixes funcions a l'empresa, sota qualsevol modalitat. 


Resolució del contracte 

La resolució de la relació laboral es pot produir a instància de l'empresari o del treballador, 
en qualsevol moment durant el període de prova, però un cop aquest s'hagi exhaurit sense 
que s'hagi produit la resolució, el contracte tindrà plens efectes. 


L'antiguitat serà la del seu ingrés a l'empresa. 


La situació d'incapacitat laboral transitòria que afecti el treballador durant elperíode de 
prova interromp el còmput d'aquest període només si hi ha acord per totes dues parts. 

4.2. Classificació professional. Ascensos i promocions (art. 16) 


Es realitzarà per acord entre el treballador j l'empresari, segons el que indiquin els 
convenis col lectius. 


La categoria professional reconeguda marca el salari aplicable. 


Quan s'acordi la "polivalència funcional" o la realització de funcions pròpies de dues o 
més categories, grups O nivells, l'equiparació es farà en virtut de les funcions que siguin 
prevalents. 


(S'elimina la referència a la realització de treballs de categoria inferior o superior.) 


4.3. La jornada laboral 
Durada diària i setmanal. Jornada màxima (art. 34) 


La durada de la jornada de treball és la pactada en els convenis col-lectius o en el contracte 
de treball i, en tot cas, ha de respectar la durada màxima de la jornada ordinària, que serà 
de 40 hores setmanals de treball efectiu de mitjana, en còmput anual. 


Per mitjà del conveni col'lectiu o a manca d'aquest, per acord entre l'empresa i els 
representants dels treballadors es podrà establir la distribució irregular de la jornada al 
llarg de l'any. Aquesta distribució ha de respectar, en tot cas, els períodes mínims de 
descans diari i setmanal establerts a la llei. 


El nombre d'hores ordinàries de treball efectiu no pot ser superior a 9 hores diàries, llevat 
que per conveni col-lectiu s'estableixi una altra distribució del temps de treball diari que ha 
de respectar, en tot cas, el temps de descans entre jornades. 


Els treballadors menors de 18 anys no poden fer més de 8 hores diàries de treball efectiu, 
incloent-hi, si s'escau, el temps dedicat a la formació, i, si treballen per més d'un 
empleador, les hores realitzades amb cada un d'ells. 


Períodes mínims de descans diari 


Ei 


Entre el final d'una jornada i el començament de la segúent hi ha d'haver, com a mínim, un 
període de dotze hores. 

Jornada continuada 


Sempre que la durada de la jornada diària continuada excedeixi les sis hores, s'ha d'establir 
un període de descans durant aquesta, de durada no inferior a quinze minuts. Aquest 
període de descans es considerarà com de treball efectiu, si així es pacta. 


Els treballadors menors de 18 anys han de tenir, com a mínim, un descans de trenta 
minuts, sempre que la durada de la jornada excedeixi les quatre hores i mitja. 


Treball nocturn (art. 36) 


És el treball realitzat entre les 22 hores i les 6 del matí. Tindrà una retribució específica 
d'increment, llevat que ho sigui per la seva pròpia naturalesa i el salari s'hagi establert en 
virtut d'aquesta. 


Hores extraordinàries 


Cada hora de feina que es realitza sobre la durada màxima és conceptuada com a 
extraordinària. 


S'estableix un màxim anual de vuitanta hores extraordinàries. No entren en la limitació 
anterior l'excés d'hores treballades per prevenir o reparar sinistres i altres danys 
extraordinaris i urgents, sense perjudici que s'abonin com a hores exraordinàries. 


Es poden compensar econòmicament (mai per sota de l'hora ordinària) o bé amb jornades 
de descans retribuit dins els quatre mesos segúents a la seva realització. 


Quant a la prestació, el principi general és que el treball en hores extraordinàries és 
voluntari, excepte quan la seva realització s'ha pactat en el conveni col-lectiu o en el 
contracte individual de treball, dins els limits referits. 


A fi d'evitar situacions confuses, l'ET estableix que les hores extraordinàries es registren 
dia a dia i es totalitzen setmanalment, i se'n lliura una còpia al treballador. 


La realització d'hores extraordinàries no requereix l'autorització administrativa, però 
mensualment s'ha de comunicar a l'autoritat laboral —en el nostre cas, la Generalitat— les 
treballades com a extraordinàries, i notificar aquesta informació als representants dels 
treballadors. 

Durant el període de treball considerat com a noctum, no és possible realitzar hores 
extraordinàries. 


Els menors de 18 anys no poden realitzar hores extraordinàries. 


4.4. Descansos 

Descans setmanal 

Segons l'ET, els treballadors tenen dret a un descans mínim retribuit d'un dia i mig 
ininterromput cada setmana. Com a regla general, aquest descans comprèn la tarda del 
dissabte o el matí del dilluns i el diumenge tot el dia. 


Per als menors de 18 anys serà, com a mínim, de dos dies ininterromputs. 


Hi ha activitats concretes que poden tenir un règim diferent de descans laboral per mitjà 
d'una disposició legal. 


Aquest descans és acumulable per períodes de fins a catorze dies. 

Festes laborals 

Les festes laborals anuals no coincidents amb diumenges, amb el caràcter de retribuides i 
no recuperables, no poden excedir les catorze, dotze de les quals són d'àmbit nacional i 
dues de caràcter local. 

En tot cas tenen caràcter festiu els dies de Nadal, cap d'any, l'I de maig i el 12 d'octubre. 
En el nostre cas, la Generalitat de Catalunya pot substituir fins a tres festes per unes altres 
que per tradició siguin pròpies, o bé amb caràcter permanent o bé en el calendari laboral 


de cada any. 


Per la seva banda, els ajuntaments escullen dos dies de cada any com a inhàbils, retribuits i 
no recuperables, amb el caràcter de festes locals, segons la tradició de cada municipi. 


73 

4.5. Permisos i vacances 


Permisos retribuits (art. 37) 


La pre 


missa fonamental per tenir dret a una llicència retribuida és l'existència d'una causa 


reconeguda. 


Els motius que l'ET estableix i que permeten que el treballador, havent avisat amb la 
deguda antelació, pugui faltar o absentar-se del treball, amb dret a remuneració, són els 
que s'expressen a continuació, en concepte de mínims: 


l 


2 


192) 


s 


6 


Quinze dies naturals en cas de matrimoni. 


Dos dies, ampliables fins a quatre, en els casos de naixement d'un fill o malaltia 
greu o defunció de parents fins al segon grau de consanguinitat o afinitat. 


Un dia per al trasllat del domicili habitual. 


El temps indispensable per al compliment d'un deure inexcusable de caràcter públic 


o personal. És frequent que la durada d'aquest període estigui fixada en una norma 
legal o convencional. 


En el cas que el compliment del deure públic o personal impliqui la impossibilitat 
de la prestació del treball degut durant més del 20 29 de les hores laborals dins un 
període de tres mesos, l'empresa pot passar el treballador afectat a la situació 
d'excedència forçosa. Quan el treballador percebi una remuneració O una 
indemnització per l'acompliment del càrrec, l'import d'aquesta es descomptarà del 
salari a què hagi tingut dret a l'empresa. 


Per realitzar funcions sindicals o de representació del personal. 


Per a l'alletament d'un fill menor de nou mesos, els treballadors tenen dret a una 
hora d'absència del treball, que poden dividir en dues fraccions. D'aquest permís 
se'n poden beneficiar indistintament la mare o el pare, en cas que tots dos treballin. 
La dona, per pròpia voluntat, pot substitutir aquest dret per una reducció de la 
jornada normal en mitja hora, amb la mateixa finalitat. 

7 Qui, per raons de guarda legal, tingui al seu càrrec directe la cura d'algun menor de 
sis anys o un disminuit físic o psíquic que no faci cap altra activitat retribuida, té 
dret a una reducció de la jornada de treball, amb la disminució proporcional del 
salari d'almenys un terç i amb un màxim de la meitat de la durada d'aquella. 


Vacances (art. 38) 

Tot treballador té dret cada any a un període de vacances retribuides. La durada d'aquestes 
vacances no ha de ser inferior als trenta dies naturals, no substituibles per compensació 
econòmica, excepte en els casos d'extinció del contracte o de treballadors eventuals o de 


temporada, que no puguin gaudir de vacances. 


El període per gaudir-ne es fixarà de comú acord entre l'empresari i el treballador, segons 
el que disposi el conveni col-lectiu sobre la planificació anual de les vacances. 


Si no hi ha acord, la jurisdicció competent fixarà, sense possibilitat de recurs, la data 
d'inici de les vacances. 


El calendari de vacances el fixarà cada empresa, dos mesos abans del seu inici previst. 

5. MODIFICACIONS DE LA PRESTACIÓ 
5.1. Mobilitat funcional (art. 39) 


Un problema que es presenta sovint a les empreses és el canvi de lloc de treball, a causa de 
les necessitats organitzatives o econòmiques. 


Dins el mateix grup professional 


S'entén per grup professional el que agrupa unitàriament les aptituds professionals, les 
titulacions i el contingut general de la prestació. (Art.22) 


La mobilitat funcional a l'empresa no tindrà més limitacions que les exigides per les 
titulacions acadèmiques o professionals necessàries per exercir la prestació laboral i per la 
pertinença al grup professional. 


Entre diferents grups professionals o categories professionals 


Només si hi ha raons tècniques o organitzatives que la justifiquin i pel temps 
imprescindible. 


— Feina de superior categoria 


El treballador que porti a terme funcions de categoria superior a la que tingui 
assignada, i durant un període superior a sis mesos en un any O a vuit mesos durant dos 
anys, té dret a reclamar a la direcció de l'empresa la qualificació professional adequada. 
Contra la negativa empresarial i amb l'informe previ del comitè d'empresa o dels 
delegats del personal, té l'opció de reclamar davant la jurisdicció competent. 

Quan legalment o convencionalment l'ascens no sigui possible, el treballador tindrà 
dret a la diferència retribuida entre la categoria assignada i la funció que realitzi 
efectivament. 

La retribució serà la del lloc de treball desenvolupat efectivament. 


— Realització de tasques de categoria inferior 
Només per necessitats imprevisibles i peremptòries de l'activitat productiva de 
l'empresa, durant el temps imprescindible i sempre amb el manteniment de la retribució 


i d'altres drets derivats de la categoria. 
És prescriptiva la comunicació als representants dels treballadors. 

5.2. Mobilitat geogràfica 


Quan hi ha trasllat o desplaçament del treballador a un altre centre de treball, en una 
localitat diferent, que exigeix que aquest canvii de residència, sempre que no hagi estat 
contractat específicament per prestar els seus serveis en empreses amb centres de treball 
mòbils o itinerants. 


Cal diferenciar entre: 
a) desplaçament 
b) trasllat 


a) Desplaçament (art. 40.4) 


És potestat de l'empresari el desplaçament a altres centres de treball que impliqui canvi de 
residència, amb el límit temporal de dotze mesos en tres anys, per raons econòmiques, 
tècniques, organitzatives o de producció. 


Obligacions de l'empresari: 


1 Comunicar el desplaçament al treballador afectat, amb una antelació suficient a la 
data en què s'ha de produir que no pot ser inferior a cinc dies feiners en casos de 
desplaçament de durada superior a tres mesos. 

2. Abonar-li els salaris, les despeses de viatge i les dietes. 

3 Si el desplaçament és per un temps superior a tres mesos, cada tres mesos ha de 
concedir quatre dies de llicència per estada al seu domicili d'origen, sense comptar 
en aquests quatre dies, que seran laborables, els de desplaçament. 


Contra l'ordre de desplaçament, sense perjudici de la seva executivitat, es pot presentar 
recurs en els jutjats socials. 

b) Trasllat (art. 40) 


S'entén que es produeix trasllat quan el treballador és destinat a un centre de treball 
diferent de la mateixa empresa que li exigeixi canvi de residència de forma definitiva, o 
quan un desplaçament excedeix els dotze mesos en un període de tres anys. 


Principi general: Els treballadors no poden ser traslladats a un centre de treball diferent de 
la mateixa empresa que exigeixi canvi de residència, llevat que existeixin raons 
econòmiques, tècniques, organitzatives o productives que ho justifiquin. 


Trasllat individual 
Obligació de l'empresari: comunicar-lo amb una antelació de trenta dies. 


El treballador afectat pot optar per: 
a) efectuar el trasllat amb compensació de despeses. 
b) extingir el seu contracte de treball per mitjà d'una indemnització com si es tractés 
d'un expedient de crisi econòmica, de vint dies per any treballat, fins a un màxim 
de dotze mensualitats. 


Preferència de trasllat en el cas del cònjuge treballador d'un treballador traslladat. 


Trasllat col-lectiu 


Quan afecti tots els treballadors d'un centre que en tingui més de cinc o quan, sense afectar 
tot el centre de treball, en un termini de noranta dies afecti almenys un nombre de 
treballadors de: 


1 10 treballadors a les empreses que n'ocupen menys de 100. 
2. el 10 96 dels treballadors a les empreses que n'ocupen entre 100 i 300. 


a 


3. 30 treballadors a les que n'ocupen més de 300. 


Procediment: període de consultes amb els representants dels treballadors no inferior als 
quinze dies. Transcorregut el període de consultes, l'empresari comunicarà la decisió del 
trasllat amb trenta dies d'anticipació, almenys. Cada un dels treballadors pot exercir, per 
separat, l'opció comentada a l'apartat anterior. També poden reclamar en conflicte 
col-lectiu. 

5.3. Canvi substancial de les condicions 


L'existència d'una causalitat raonable de caràcter econòmic, tècnic, organitzatiu o 
productiu faculta la direcció de l'empresa per acomodar modificacions substancials de les 
condicions de treball. 


Hi ha modificacions de caràcter individtial i modificacions de caràcter col-lectiu. 


L'ET tipifica les matèries que tenen la conceptuació de "modificacions substancials de les 
condicions de treball": 


a) jornada de treball 

b) horari 

c) règim de treball per torns 

d) sistema de remuneració 

e) sistema de treball i rendiment 
/) funcions 


En la hipòtesi que el treballador resulti perjudicat per la modificació substancial 
autoritzada sobre alguna matèria relativa als tres primers punts exposats, pot optar per la 
rescissió del contracte amb una indemnització de vint dies per any de servei i de nou 
mesos com a.màxim. 

5.4. Canvi de titular a l'empresa 

És una regla general que el canvi de titular de l'empresa, del centre de treball o d'una unitat 
productiva autònoma d'aquesta no extingeix per si mateix les relacions laborals. El nou 
titular queda subrogat als mateixos drets i obligacions que l'anterior. 

Si el canvi és causat per compravenda, arrendament o cessió, o per un altre acte de 
transmissió analòga inter vivos, el cedent o el cessionari tenen l'obligació de notificar 
aquest canvi als representants legals dels treballadors afectats. Ambdós titulars responen 
durant tres anys de les relacions laborals nascudes amb anterioritat a la transmissió. 


En el cas que la transmissió sigui declarada delictiva, el cedent i el cessionari respondran 
solidàriament de les obligacions nascudes amb posterioritat a la transmissió. 


5.5. Suspensió del contracte de treball. Causes 

L'ET recull el principi que la suspensió del contracte de treball deguda a una causa 
tipificada per la llei exonera de les obligacions recíproques bàsiques. Es una interrupció 
temporal de la prestació laboral sense que el vincle contractual entre el treballador i 
l'empresari quedi trencat. 

Causes de la suspensió del contracte de treball: 


1. Incapacitat laboral transitòria (ILT) 


Màxim de dotze mesos, prorrogable a sis mesos més. Després, o alta o invalidesa 
provisional. 


2. Servei militar o prestació social substitutòria 
Ha de sol'licitar el reingrés en el termini de trenta dies a partir del cessament del servei. 
3. Maternitat 
a) 16 setmanes ininterrompudes, distribuides de la manera que vulgui, però com a 


mínim hi ha d'haver les sis setmanes immediatament posteriors al part. 
b) Part múltiple: 18 setmanes. 

— El pare: 
a) Pot fer ús de les sis setmanes posteriors al part en cas de defunció de la mare. 
Bb) Si treballen tots dos, pot fer ús de quatre de les últimes setmanes, sempre que no 
vagi en perjudici de la salut de la mare. 


4. Adopció 


a) D'un menor de 9 mesos: 8 setmanes a partir de la resolució de l'adopció. 
b) Entre 9 mesos i S anys: 6 setmanes. 


5. Exercici d'un càrrec públic representatiu 


Ha de sol-licitar el reingrés en el termini de trenta dies a partir del cessament del servei. 

6. Privació de llibertat del treballador, mentre no hi hagi sentència condemnatòria 
7. Suspensió d'ocupació i sou, per raons disciplinàries 
8. Vaga 
9. Tancament legal de l'empresa 
10. Força major temporal 
11. Mutu acord entre les parts 
12. Contracte 
13. Excedència 
a) Forçosa 
La seva concessió és obligatòria per l'empresa i comporta la conservació del lloc de 
treball, i el període es considera com a treballat a l'efecte del còmput d'antiguitat. El 
reingrés ha de ser sollicitat dins el mes segúent al cessament de la causa que el va 
produir. 
Causes: 
a) designació o elecció per exercir un càrrec públic 
b) realització de funcions sindicals 
b) Voluntària 
Si el treballador té almenys un any d'antiguitat. 
La seva durada és d'entre dos i cinc anys. 
No es reconeix la reserva de lloc de treball, sinó el dret preferent d'ingrés quan hi hagi 
una vacant. 


c) Per cura d'un fill 


— fins a un any, reserva del lloc de treball. 
— els altres dos anys equiparats, a excedència voluntària. 

6. LA REMUNERACIÓ DEL TREBALL 
6.1. Concepte de salari. Períodes remunerats 
Què és salari (art. 26.1) 


Definició 

Totes les percepcions econòmiques dels treballadors, en diners o en espècie, per la 
prestació professional dels serveis laborals per compte d'altri, tant si retribueixen el treball 
efectiu, sigui quina sigui la forma de remuneració, cmo els períodes de descans 
computables com de feina. 


Les prestacions en espècie formen part del salari. 


Períodes computables com de feina a l'efecte de retribució: 
a) el descans setmanal i el dels dies declarats festius no recuperables. 
b) les vacances anuals. 
0) la interrupció del treball en la jornada continuada, de quinze a trenta minuts, si així 
ha estat pactat (art. 34.2). 
d) les absències justificades i les llicències retribuides. 


Què no és salari (art. 26.2) 


L'empresari té l'obligació de pagar, encara que no tenen la consideració de salari: 

a) les indemnitzacions o "suplidos" per les despeses realitzades pel treballador com a 
conseqiiència de la seva activitat laboral, com ara dietes i plusos de distància, per 
desgast de roba, etc. 

b) les indemnitzacions corresponents a trasllats, suspensions o acomiadaments. 

c) les prestacions i indemnitzacions de la seguretat social. 

6.2. Estructura salarial. Salari base i complements 
Salari base 


Definició 

És la part de la retribució del treballador fixada per unitat de temps, sense atendre altres 
circumstàncies. S'estableix per a cada categoria professional per unitat de temps. Si no està 
establert, és el salari mínim interprofessional. 


Salari mínim interprofessional 


És el que l'Estatut garanteix a tot treballador per una jornada normal de treball, amb 
independència de la categoria professional. 


Definició 
Salari fixat pel poder públic com a sou de contractació, per sota del qual es il'lícit treballar 


per compte d'altri. És una norma de caràcter imperatiu, si es transgredeix dóna lloc a 
sancions. 


El seu import és fixat anualment pel Govern, després de consultar amb les organitzacions 
sindicals i les associacions empresarials i tenint en compte l'índex de preus al consum, la 
productivitat mitjana nacional assolida i la conjuntura econòmica general. 


Es podrà revisar semestralment, quan no es compleixin les previsions sobre l'índex de 
preus al consum. 


Complements del salari 


Són quantitats que s'han d'afegir al salari base per algun dels conceptes especials. Han de 
tenir una causa. 


a) Complements personals 


Són els que tenen una relació especial amb les condicions personals del treballador i 
que, per tant, no han estat valorats a l'hora de fixar el salari base. 


Antiguitat: es calcula per triennis, biennis, quinquentis, per quantitats alçades o bé per 
percentatges sobre el salari base. 

b) Complements del lloc de treball 
Definició 
Es refereixen als complements que ha de percebre el treballador per raó de les 
característiques del lloc que ocupa o de la forma de realitzar la seva activitat 
professional que comportin una qualificació diferent del treball corrent, és a dir, 
circumstàncies que no s'hagin tingut en compte a l'hora d'establir el salari base. 
Aquests complements són de naturalesa funcional i el fet de tenir-ne dret depèn 
exclusivament de l'exercici de l'activitat professional en el lloc assignat, així doncs, no 
tenen caràcter consolidable. 


c) Complements per la quantitat o la qualitat del treball 


Primes i incentius que retribueixen una major qualitat o una major quantitat de treball 
fet: l'activitat, l'assistència. 


d) Pagues extraordinàries (art. 31) 
Dues gratificacions extraordinàries a l'any. 
e) Altres complements 


En espècie, per residència. 


rem 


Novetats 
Art. 28. L'empresari està obligat a pagar per la prestació d'un treball d'igual valor el 
mateix salari, tant per salari base com pels complements salarials, sense cap mena de 


discriminació per raó de sexe. 


El complement per antiguitat ja no és prescriptiu. 

6.3. Absorció i compensació salarial 


L'absorció i la compensació operaran quan els salaris realment abonats, en conjunt i en 
còmput anual, siguin més favorables que els fixats per norma del Govern o per conveni 
col-lectiu. 


vari 


6.4. Liquidació i pagament del salari 


Deduccions 

Totes les quotes de l'IRPF i de la seguretat social a càrrec del treballador han de ser 
satisfetes per aquest. 

Els pactes que estableixin amb l'intent de desvirtuar la regla general anterior seran nuls. 


Moment de pagament 

A manca d'una norma especial, els usos i costums decidiran els dies i les hores de 
pagament del sou dins la jornada de treball o immediatament després d'acabar-se. 

El període de temps a què es refereix l'abonament de les retribucions pot ser setmanal o 
mensual. 

El treballador o els seus representants legals, degudament autoritzats, tenen dret a 
percebre, abans del dia assenyalat per al pagament, bestretes a compte del treball realitzat. 
L'interès que ha d'abonar l'empresa pel retard en el pagament del sou serà del 10 29 de la 
quantitat deguda. 


Forma de pagament 

Per regla general, el pagament del sou pot efectuar-lo l'empleador en moneda de curs legal 
o mitjançant un taló o una altra modalitat de pagament similar a través d'entitats de crèdit, 
amb l'informe previ del comitè d'empresa o dels delegats de personal. 

6.5. El full o rebut salarial 


El pagament del sou es pot provar, naturalment, per qualsevol dels mitjans idonis, però a 
l'efecte de la seguretat jurídica, s'ha establert un model oficial de rebut individual en el 
qual han de constar, a més dels conceptes salarials, les bases de cotització a la seguretat 
social i les deduccions per calcular el sou líquid i net. 


El rebut s'ha de referir a mesos naturals i ha de ser signat pel treballador en cobrar i ser-li 
lliurat el duplicat. L'empresa l'ha de conservar al seu poder, juntament amb els documents 
de cotizació C-1 i C-2, durant cinc anys. 


6.6. Garanties salarials 


Mínim no embargable: el salari mínim interprofessional té el caràcter d'inembargable per 
deutes contrets o obligacions imputables al treballador. 


A partir de la quantia del salari mínim interprofessional s'estableixen les escales de 
retenció per les quantitats que excedeixin aquest mínim. La primera escala s'aplica als 
embargaments que s'efectuen amb per procedir al compliment forçós de l'obligació del 
treballador de mantenir la seva família. I la segona escala, menys rigorosa que l'anterior, es 
refereix a les retencions que declaren per garantir el pagament de tota classe de deutes. 


Consideració de crèdit privilegiat 
L'ET estableix les prioritats segúents dels crèdits salarials: 


1 Els crèdits per sous dels últims trenta dies de treball, en una quantia que no superi el 
doble del salari mínim interprofessional, tenen preferència absoluta sobre qualsevol 
crèdit, encara que aquest estigui garantit per hipoteca. 

2 Els crèdits salarials tenen preferència absoluta sobre qualsevol crèdit respecte dels 
objectes elaborats pels treballadors mentre estiguin en possessió de l'empresari, 
sense limitació de quantitat. 

3 Els crèdits salarials no inclosos en els casos anteriors tindran la condició de ser 
singularment privilegiats i tindran preferència sobre qualsevol crèdit, amb 
l'excepció dels hipotecaris. 


El termini per exercir els drets de preferència del crèdit salarial és d'un any, a comptar des 
del moment en què s'ha de percebre el salari. í 

El Fons de Garantia Salarial 

Per als casos en què les empreses es troben en una situació anormal (suspensió de 
pagaments, insolvència, etc.), és necessari articular un sistema de garantia que asseguri la 
percepció dels sous pendents de pagament i les indemnitzacions, si és procedent. Aquest 
sistema l'assumeix l'anomenat Fons de Garantia Salarial, organisme autònom de l'Estat, 
adscrit al Ministeri de Treball i Seguretat Social, que es finança amb les cotitzacions de les 
empreses (actualment, l'1,1 70), agafant com a base la dels accidents de treball i la de 
desocupació. 


1 Pel concepte de salaris pendents de pagament, el Fons assumeix el pagament d'un 
màxim de cent vint dies de sou. 

2 Quant al pagament de les indemnitzacions per acomiadament nul o improcedent, el 
Fons cobreix una quantitat màxima d'una anualitat. I en el cas d'extinció del 
contracte de treball per expedient de regulació d'ocupació, el mòdul és de vint dies. 
En aquest últim cas, hi ha una particularitat: el Fons abona, com a responsabilitat 
directa, sense que l'empresa es declari insolvent, el 40 90 de la indemnització, 
sempre que la plantilla no superi els vint-i-cinc treballadors. 


Tributació dels sous per mitjà l'impost sobre la renda (IRPF) 


El treballador, com a contribuent de l'IRPF, ha d'incloure a la seva declaració anual de la 
unitat familiar l'import dels sous en concepte de rendiment del treball. Amb això, una 
vegada s'han practicat les deduccions autoritzades per calcular els rendiments nets, és 
possible determinar la quota segons els tipus percentuals de l'escala. 


La declaració anual és obligatòria per a tots els qui obtinguin rendiments superiors a 
1.100.000 PTA anuals (l'any 1996) i s'efectua una vegada ha transcurregut l'any fiscal o 
any natural. També existeix l'obligació, a càrrec de les empreses, d'efectuar retencions 
sobre els sous dels treballadors, a compte de la quota de la declaració anual respectiva. 


En cada cas, l'import de la retenció de l'IRPF es calcula en funció de l'import total del 
salari anual previst a principi d'any, i també en funció del nombre de fills computables a 
l'inici de l'any (tenen aquest caràcter els menors de 25 anys, de tots dos sexes, que no 
tinguin ingressos superiors a les cent mil pessetes anuals i, en qualsevol cas, els invidents, 
els minusvàlids). 

Les empreses han d'ingressar les retencions per trimestres naturals vençuts (utilitzant el 
model 110). Al final d'any, s'informa la delegació d'hisenda de la relació nominal de tots 
els treballadors (model 190), amb expressió de les bases de gravamen i de l'import de les 
retencions per treballador. 


D'altra banda, les empreses tenen l'obligació de proporcionar a cada treballador un 


certificat de l'import de les quotes retingudes durant l'any precedent a compte. de l'IRPF 
(en el qual s'indiquin la forma i la data d'ingrés a la caixa). 

7. FI DE LA RELACIÓ LABORAL 
141. Causes 
1. Per voluntat conjunta del treballador i l'empleador (art. 49.1, 2 i3) 


a) Causes consignades vàlidament al contracte 
(art. 49 RDLeg 1/1995) 


1 Les causes solament són vàlides quan no constitueixen un abús manifest de dret 
per part de l'empresari. Si ho constitueixen, el treballador pot reclamar per 
acomiadament. 

2 Han de ser al-legades per alguna de les parts, en cas contrari el contracte es 
considerarà prorrogat tàcitament per temps indefinit. 


b) Per expiració del temps convingut O realització de l'obra o servei objecte del 
contracte 


En el cas d'un contracte de durada determinada concertat per una durada inferior a 

la màxima establerta legalment, s'entendrà prorrogat automàticament fins a aquest 
termini quan no hi hagi cap denúncia o pròrroga expressa i el treballador continui 
prestant el treball. 


c) Per mutu acord de les parts posterior al contracte 
(art. 49 RDLeg 1/1995) 


1 El simple acord de les parts. 

2 La manifestació de la voluntat de rescindir la relació laboral ha de ser feta 
lliurement. 

3 La forma més freqiient és la petició de l'empresari i la signatura del document 
anomenat quitança, alhora que se salden totes les obligacions pendents entre 
les parts. No hi ha dret a indemnització. 

2. Per voluntat unilateral del treballador 


a) Per dimissió o renúncia del treballador 
(art. 49.4 RDLeg 1/1995) 


Característiques: 


1 Preavís a l'empresari amb l'antelació prevista al conveni, el contracte o el que 
sigui usual d'acord amb els costums del lloc. 
2 No cal al-legar-ne els motius. 


b) Per voluntat del treballador amb causa justificada 
(RD 690/1980) 
(art. 49 i 50 RDLeg 1/1995) 
(disp. derogatòria única del RDLeg 2/1995) 


Perquè el treballador pugui sol-licitar l'extinció del contracte de treball i percebre les 
corresponents indemnitzacions equivalents a les corresponents per acomiadament 
improcedent, s'ha de donar alguna de les raons seguents: 


1 Modificació substancial de les condicions de treball que redundi en perjudici de 
la seva formació professional o en detriment de la seva dignitat. 

2 Incompliment de l'empleador: per falta de pagament o altres incompliments 
greus, com la negativa de l'empleador a reintegrar el treballador a les 
condicions de treball anteriors després que una sentència judical hagi 
declarat injustificades les modificacions. 

3 Opció legal en cas de modificació de les condicions del treball: 

a) mobilitat geogràfica (art. 40) 
b) altres modificacions substancials (art. 41) 


Procediment 

El treballador ha de sollicitar l'extinció de la seva relació laboral davant la 
jurisdicció laboral. Les indemnitzacions seran les assenyalades per a 
l'acomiadament improcedent (quaranta-cinc dies de salari mínim per any de servei, 
amb un màxim de quaranta-dues mensualitats). 

S'entén que es donen aquestes causes quan l'extinció de la relació laboral 
contribueix a superar la situació econòmica de l'empresa, a garantir-ne la viabilitat 
futura i el treball que s'hi fa, a través d'una organització més adequada dels seus 
recursos. 

Els representants dels treballadors tenen prioritat de permanència a l'empresa. 


Requisits: 
— Que en un període de 90 dies les extincions afectin menys de: 


1 Deu treballadors en empreses que ocupen menys de 100 treballadors. 

2 El 10 90 del nombre de treballadors de l'empresa en empreses que ocupen entre 
100 i 300 treballadors. 

3 Trenta treballadors en empreses que ocupen 300 treballadors o més. 


—Quan en períodes de 90 dies successius i a fi d'eludir l'acomiadament collectiu 
l'empresa realitzi l'extinció de contractes per aquesta causa en un nombre inferior a 
l'indicat, aquestes noves extincions es consideraran en frau de llei i seran 
declarades nul-les i sense efecte. 


Faltes d'assistència 
Requisits: 


Les faltes de treball, encara que siguin justificades, han de ser superiors al 20 20 de 
les jornades hàbils en dos mesos consecutius o superios al 25 20 en quatre mesos 
no consecutius, dins el mateix període de dotze mesos, sempre que l'índex 
d'absentisme del conjunt de la plantilla superi el 5 20 dins el mateix període de 
temps. 


No es poden al:legar-se com a faltes d'assistència: 


1 Les vagues legals. 

2 Les faltes ocasionades per representació legal dels treballadors. 

3 Accidents de treball. 

4 Maternitat. 

5 Llicències i vacances. 

6 Malalties o accidents no laborals, quan la baixa acordada pels serveis sanitaris 
tingui una durada de més de vint dies consecutius. 


/ 

3. Per voluntat unilateral de l'empresa: l'acomiadament 


a) Causes objectives legalment procedents 
(Llei 11/1994) 
(Llei 42/1994) 
(art 51, 52 i 53 RDLeg 1/1995) 
(art. 120 i seg, i disp. derogatòria única del RDLeg 2/1995) 


El contracte es pot extingir per alguna de les causes segients: 


1 Ineptitud del treballador. 

2 Falta d'adaptació del treballador a les modificacions tècniques del seu lloc de 
treball. 

3 Amortització dels llocs de treball. 

4 Faltes d'assistència al treball. 


Ineptitud del treballador 


Per poder ser causa d'extinció de la relació laboral ha d'haver estat coneguda o haver 
sobrevingut després de la seva col-locació. Si existia amb anterioritat al compliment 
del període de prova no podrà ser al-legada un cop finalitzat aquest. 


Falta d'adaptació del treballador a les modificacions tècniques del seu lloc de 
treball 


Perquè sigui motiu d'acomiadament és necessari: 
1 Que les modificacions hagin estat raonables segons els coneixements del 
treballador. 
2 Que es concedeixin al treballador almenys dos mesos perquè s'adapti als canvis. 
El contracte quedarà en suspens durant el temps necessari, i fins a un màxim de tres 
mesos, mentre se li ofereixi un curs de renovació o perfeccionament professional 
que el capaciti per a l'adaptació requerida. Durant aquest curs, es continuarà 
abonant al treballador el salari mitjà. — 


dAnortització dels llocs de treball 


L'extinció dels contractes ha d'estar basada objectivament en causes econòmiques, 
tècniques, organitzatives o de producció. 

Procediment legal comú a totes les causes objectives: 


1 Notificar per escrit l'extinció al treballador, expressant-li'n la causa. 

2 Complir el termini de preavís de trenta dies, computat des del lliurament de la 
comunicació personal al treballador fins a l'extinció del contracte. En el 
supòsit d'acomiadament per amortització del lloc de treball, es donarà còpia 
de l'escrit de preavís a la representació legal dels treballadors, perquè en 
tingui coneixement. 

3 Posar a disposició del treballador una indemnització de vint dies de salari per 
any de servei, en el moment de la notificació de l'acomiadament i amb un 
màxim de dotze mensualitats. 

4 Donar al treballador una llicència de sis hores a la setmana, durant el període de 
preavís, sense pèrdua de la retribució, perquè pugui buscar nous treballs. 

5 Abonar de indemnització substitutòria del preavís en la quantia del salari 
equivalent a aquest període, si l'empresari exerceix aquesta opció. 


En les extincions per causes objectives, l'incompliment d'algun d'aquests requisits, 
excepte la falta de preavís, donarà lloc a la nul'litat de la decisió extintiva. 


Contra la decisió de l'extinció de la relació laboral, el treballador pot presentar 
recurs com si es tractés d'un acomiadament disciplinari. 


b) Acomiadament collectiu. fonamentat en causes econòmiques tècniques, 
organitzatives o de producció 
(RD 696/1980) 
(RD 2732/1981) 
(Llei 11/1994) 
(art. 49 i 50 RDLeg 1/1995) 
(art. 124 RDLeg 2/1995) 


L'extinció dels contractes de treball ha d'estar fonamentada en causes econòmiques, 


tècniques, organitzatives o de producció (vg. acomiadaments individuals o plurals 
per amortització del lloc de treball). 

Requisits: 
—Que en un període de 90 dies l'extinció afecti almenys: 


1 Deu treballadors en empreses que ocupen menys de 100 treballadors. 

2 El 10 24 del nombre de treballadors de l'empresa en empreses que ocupen entre 
100 i 300 treballadors. 

3 Trenta treballadors en empreses que ocupen 300 treballadors o més. 


Per a aquest còmput del nombre de treballadors afectats es tindrà en compte també 
qualsevol altre cessament per iniciativa de l'empresari, sense incloure els d'extinció 
de temps convingut, de fí d'obra o servei, sempre que el seu nombre sigui almenys 
de cinc. 


—Que afecti tota la plantilla de l'empresa, sempre que el nombre d'afectats sigui 
superior a cinc. 


La tramitació es farà a través d'un expedient de regulació d'ocupació. 

c) Acomiadament disciplinari 
(RD 924/1982) 
(art. 54 i 55 RD 1/1995) 
(RDLeg 2/1995) 


És l'extinció del contracte de treball per decisió de l'empresari, basada en un 
incompliment greu i culpable de les obligacions del treballador. 


Motius: 


1 Les faltes repetides o injustificades d'assistència o puntualitat. 

2 La indisciplina o la desobediència. 

3 Les ofenses verbals o físiques a l'empresari, a les persones que treballen a 
l'empresa o als familiars que convisquin amb ells. 

4 La transgressió de la bona fe contractual i l'abús de confiança en el treball. 

5 La disminució continuada i voluntària en el rendiment del treball normal o 
pactat. 

6 L'embriaguesa habitual o la toxicomania si repercuteixen negativament en 
l'activitat laboral. 


Procediment 
Actuació de l'empresa: 


El termini per dur a terme l'acomiadament és el dels seixanta dies seguents a la data 
de coneixement de l'incompliment del treballador i, en tot cas, dins els sis mesos 
d'haver-se comès aquest. 


L'acomiadament ha de ser notificat per escrit al treballador, i hi han de figurar els 
fets que el motiven i la data en què tindrà efecte. Per conveni col-lectiu es poden 
establir unes altres exigències formals per a l'acomiadament. En el cas que el 
treballador sigui representant legal dels treballadors o delegat sindical, es procedirà 
a iniciar un expedient contradictori en el qual es donarà audiència a l'interessat i 
així mateix als altres representants dels treballadors, si n'hi ha. 


Si el treballador està afiliat a un sindicat i a l'empresari li consta, primer haurà de 


donar audiència als delegats sindicals de la secció sindical corresponent a aquest 
sindicat. 

Actuació del treballador: 


Si no està d'acord amb la decisió de l'empresari, ha d'actuar contra l'acomiadament 
en un termini màxim de vint dies. 


L'empresari procedirà a liquidar les retribucions pendents al treballador i a estendre 


un rebut de quitança. L'acceptació de tal decisió per part del treballador mitjançant 
una signatura seva en aquest rebut condiciona qualsevol reclamació posterior. 

4. Per desaparició o incapacitat de les parts 


a) Per part del treballador: mort, gran invalidesa, invalidesa permanent total, 
jubilació (art. 49.5 i 6) 
(RD 2/11/1944) 
(RD 145/1983) 
(art. 49 RDLeg 1/1995) 


Característiques: en funció de cada causa: 


1 Defunció del treballador. En cas de defunció per mort natural, l'empersari té 
l'obligació d'abonar a determinats parents una indemnització equivalent a 
quinze dies de salari. 

2 Declaració d'incapacitat permanent total del treballador. L'empresa podrà 
trencar la relació laboral o oferir-li un lloc de treball d'acord amb la seva 
minusvalidesa. 

3 Declaració d'incapacitat permanent absoluta o gran invalidesa. 

Si es produís la recuperació completa o es transformés la qualificació de la 
incapacitat en incapacitat parcial, el treballador té dret a integrar-se a 
l'empresa tan bon punt hi hagi una vacant. 

4 Accés del treballador a la pensió de jubilació 


a) Per part de l'empleador: mort, jubilació, incapacitat o extinció de la seva 
personalitat jurídica 
(art. 61 Llei 31/1984) 
(art. 49 RDLeg 1/1995) 
(art. 103 i seg. RDLeg 2/1995) 


En aquests casos, perquè hi hagi extinció, s'han de donar les condicions segúents: 


1 Que no hi hagi continuitat en l'activitat empresarial (si hi hagués continuitat hi 
hauria subrogació). 

2 No és necessari que existeixi cap autorització per a l'extinció en els casos de 
mort, jubilació o incapacitat de l'empresari individual, i el treballador té dret 
a una indemnització equivalent a un mes de salari. 

3 En el cas d'una societat, hi ha d'haver l'extinció de la personalitat jurídica de 
l'empleador i és necessària l'autorització de l'autoritat laboral a través d'un 
expedient de regulació d'ocupació. 

5. Per força major (art. 49.8) 
(art. 6 i 7 RD 696/1980) 
(RD 2732/1981) 
(Llei 11/1994) 
(art. 49 i 51.12 RDLeg 1/1995) 
(art. 124 RDLeg 2/1995) 


Es tracta de fets extraordinaris, imprevisibles o inevitables, que impossibiliten 
definitivament el desenvolupament del treball (un incendi, una inundació, etc.). 


Requeriment: comprovació per part de l'autoritat laboral mitjançant un expedient de 
regulació de treball per extingir els contractes de treball. 

8. LES EMPRESES DE TREBALL TEMPORAL 
8.1. Concepte i delimitació 


Les empreses de treball temporal (ETT) són empreses de serveis, l'activitat de les quals 
consisteix en el subministrament temporal de treballadors a altres empreses, clients o 
usuaris, a canvi d'una remuneració. 


Així dones, hi intervenen dues empreses, una que subscriu el contracte de treball amb els 
treballadors i una altra que utilitza temporalment els serveis d'aquests, pagant una 
remuneració a la primera. És evident que aquesta remuneració ha de ser superior a la que 
percep directament el treballador ja que, si no, no hi hauria cap raó que justifiqués el 
funcionament de l'ETT. 


L'empresa usuària pot estar interessada en aquest servei pel caràcter temporal de la seva 
necessitat de treball i per l'eliminació de despeses o costos, directes o indirectes, que 
comporta la contractació de treballadors, amb una qualificació determinada, per atendre 
una necessitat momentània més o menys urgent. 


8.2. Marc jurídic 


Al nostre país, les EET estan regulades per la Llei 14/1994, d'1 de juny, que ha estat 
desenvolupada pel Reial decret 4/1995, de 13 de gener (BOE d'1 de febrer de 1995). 


L'aparició d'aquesta institució laboral representa una inflexió en el nostre dret social, en 
què la contractació de treballadors amb la finalitat de cedir-los amb caràcter temporal a 
altres empreses per afrontar necessitats conjunturals ha estat prohibida, a diferència d'altres 
paisos de la UE, que ja la regulaven. 


Les ETT són un dels instuments de la reforma laboral de 1995, que pretén ajustar les 
relacions laborals a les necessitats variables de les empreses i constituir així una nova 
possibilitat d'accés al treball. 


Per tal de reduir el risc d'irregularitats que es puguin derivar d'aquest tipus d'intermediació, 


j que podrien representar un perjudici per als treballadors, les ETT estan sotmeses a 
l'autorització i al control administratius. 

8.3. Regulació 


Tres relacions jurídiques integren la institució de treball temporal amb l'empleador 
interposat: la relació interempresarial entre l'ETT i l'empresa usuària, la relació laboral 
entre el treballador i l'ETT, i la relació entre el treballador i l'empresa usuària. 


A més, la llei regula els aspectes relatius a les condicions que ha de complir l'empresa per 
tenir autorització i els controls administratius del seu funcionament (art.2 a 5 i 19). 


a) Autorització 


D'acord amb el nostre ordenament jurídic, les ETT requereixen l'autorització 
administrativa prèvia, que es concedeix si l'empresa, que pot ser una persona física o 
jurídica, compleix els requeriments per a la seva constitució i posada en funcionament, que 


són: 


— Requeriments materials: 


1 


nCBEÈs eo NN 


Tenir una estructura organitzativa (instal-lacions, plantilla) adient o suficient per 
complir amb les obligacions que assumeix com a empleador, per la qual cosa ha 
d'aportar una memòria de la seva estructura organitzativa, detallada per centres de 
treball. 

Dedicar-se de forma exclusiva a aquesta activitat. 

No tenir obligacions pendents de caràcter fiscal o amb la seguretat social. 

No haver estat sancionada en dues ocasions o més, amb la suspensió de l'activitat. 
Tenir garantia financera del compliment de les obligacions salarials i de la seguretat 
social, que consisteix en un dipòsit o aval o pòlissa d'assegurances. Per a 
l'autorització inicial, aquesta garantia ha de ser de vint-i-cinc vegades el salari 
mínim interprofessional per als majors de 18 anys, en concepte anual. Per a les 
vegades segiients, la garantia serà del 10 Yo de la massa salarial de l'exercici 
econòmic del període immediatament anterior al de la sol-licitud. 

Incloure a la seva denominació el terme "empresa de treball temporal" o "ETT", que 
té una funció d'identificació. 

Procediment: 


Presentar la sol-licitud davant l'autoritat laboral competent i justificar documentalment 
que es compleixen tots els requeriments. En el cas de Catalunya, davant la Delegació 
Territorial del Departament de Treball si l'empresa és d'àmbit provincial o davant els 
Serveis Centrals si és d'àmbit interprovincial. 


L'Administració haurà de reslodre en el termini de tres mesos segúents a la seva 
presentació estimant o desestimant, i en cas de no haver resolució expressa el silenci es 
considera negatiu. 


Davant d'una resolució desestimatoria, expressa o tàcita, podra interposar-se el recurs 
ordinari, en el termini d'un mes davant de l'orga superior jeràrquic. 


Inscripció en el registre d'Empreses de Treball Temporal, que te caràcter públic. 
L'autorització inicial tindrà una durada d'un any, que es contarà a partir de la 


notificació de l'autorització. A finalitzar aquest periode es podrà prorrogar dues vegades 
mes. Aleshores es pot sol.licitar l'autorització definitiva. 

b) Contracte de posada a disposició (art. 6 i seg.) 


És el contracte de cessió de treballadors per part de l'ETT a l'empresa usuària. Es tracta 
d'un contracte causal pensat exclusivament per satisfer necessitats temporals, i les úniques 
causes vàlides són: 


1 Per obra o servei determinat. 

2 Per exigències circumstancials del mercat, acumulació de tasques o excés de 
comandes (màxim sis mesos). 3 

3. Per substituir treballadors amb dret a reserva del lloc de treball. 

4. Per cobrir temporalment un lloc permanent mentre dura el procés de selecció. 


La durada del contracte de posada a disposició serà de sis mesos en el cas de necessitats de 
la producció (apartat D) i de tres mesos en el cas de cobrir una plaça en procés de selecció 
(apartat d). En els altres casos, la durada coincidirà amb el temps que subsisteixi la causa 
que va motivar la contractació. 


D'altra banda, la mateixa llei estableix expressament una sèrie de situacions en les quals és 
prohibida la provisió de treballadors per aquesta modalitat: 


1. Per substituir treballadors en vaga. 
2. En treballs perillosos, que es determinaran reglamentariàment. 
3 Quan l'empresa usuària, en els dotze mesos anteriors, ha amortitzat aquests llocs de 
treball per: 
— acomiadament improcedent 
— causes tecnològiques o econòmiques 
— amortització per causes objectives 


4. Per cedir treballadors a altres empreses de treball temporal. 


Quant a la forma, sha de formalitzar per escrit i se n'ha d'informar als representants 
sindicals. 

c) Relació laboral entre l'ETT i el treballador (art. 10a 14) 


El contracte entre l'ETT i els treballadors pot ser indefinit o determinat. En aquest últim 
cas, ha de ser coincident amb la posada a disposició. La remuneració serà segons el lloc de 
treball que s'ha de desenvolupar i amb una indemnització proporcional al temps treballat 
de dotze dies a l'any en finalitzar. 


Sempre es formalitza per escrit. 
L'ETT té les obligacions seguents: 
— salarials i de seguretat social. 
— destinar l'1 29 de la massa salarial a formació. 
— donar formació adient als treballdors, segons el lloc que han d'ocupar. 


d) Relació entre el treballador i l'empresa usuària (art. 15 a 17) 


El poder de direcció correspon lògicament a l'empresa usuària, però les facultats 
disciplinàries continuen essent de l'ETT. 


Obligacions específiques de l'empresa usuària: 
1 Informació prèvia al treballador sobre riscos i característiques del lloc de treball. 
2 Seguretat i higiene i recàrrec de prestacions a la seguretat social en cas d'accident o 
malaltia professional per falta de mesures de seguretat. 
3 Responsabilitat subsidiària i solidària en cas d'infraccions, respecte a retribucions i 
seguretat social, mentre duri el contracte de posada a disposició. 


Drets dels treballadors: 


1 Potestat de presentar reclamacions per mitjà dels representants de l'empresa usuària 
sobre condicions d'execució de la seva feina. 
2. Dret a utilitzar el transport i les instal-lacions col'lectives de l'empresa usuària. 
e) Responsabilitats, infraccions i sancions (art. 18 a 21 ) 


Totes les parts d'aquesta relació poden ser subjectes responsables d'infracció per 
incompliment de les seves obligacions. 

Possibles infraccions de les ETT: 


a) Lleus 
1. No emplenar bé els contractes. 
2. No incloure la seva identificació com a ETT. 


b) Greus 
1. No formalitzar el contracte per escrit. 
2. No remetre a l'INEM la informació obligada. 
3. Formalitzar el contracte de posada a disposició per a supòsits no previstos. 
4. No destinar per a formació de treballadors les quantitats que la llei indica. 


c) Molt greus 
1. No actualitzar el valor de la garantia financera. 
2. Formalitzar contractes de posada a disposició per a activitats prohibides. 


Possibles infraccions de les empreses usuàries: 


a) Lleus 
No emplenar els contractes en la forma prevista. 


b) Greus 
1. No formalitzar per escrit contractes de posada a disposició. 
2. Formalitzar contractes per a supòsits no previstos. 
3. Accions o omissions que impedeixin als treballadors exercir els drets de l'article 
17 en una empresa usuària. 
4. La falta d'informació als treballadors dels riscos i les condicions del lloc de 
treball. 


c) Molt greus 
1. Substituir treballadors en vaga per d'altres posats a disposició per una ETT. 
2. Formalitzar contractes de posada a disposició per activitats prohibides. 


El règim de sancions estableix que la reincidència en infraccions molt greus pot donar lloc 
a la suspensió d'activitats per un any. 


Quan hi ha una proposta de suspensió d'activitats, la seva resolució correspon al ministre 
de Treball o a l'autoritat competent de la comunitat autònoma. Passat el temps de 
suspensió, l'empresa ha de sol-licitar una nova autorització per poder reprendre la seva 
activitat. 

